રજત પંડિત, નવી દિલ્હીઃ બરાબર 20 વર્ષ પહેલા ભારતે પોખરણમાં ઉપરાછાપરી 5 ન્યુક્લિયર ટેસ્ટ કરીને દુનિયાને ચોંકાવી દીધી હતી. ભારતે પોતાની જાતે જ વિકસાવેલી પરમાણુ તાકાત દુનિયાભરની મહાશક્તિઓ માટે પણ અચંભીત કરનારી હતી. હવે બે દશકા બાદ ભારતે ફરી એકવાર દુનિયાને પોતાની સૈન્ય તાકાત દેખાડવા તૈયારી કરી છે. આ વખતે ભારત પોતાનું પહેલું ઇન્ટર કોન્ટિનેન્ટલ બેલાસ્ટિક મિસાઇલ અગ્નિ-5 લોંચ કરી રહ્યું છે. જેને દેશના પરમાણુ શસ્ત્રોનો હવાલો સંભાળતા સ્ટ્રેટેજિક ફોર્સીસ કમાન્ડ(SFC)ને સોંપવામાં આવશે.